ming030890/wiki-yue-high-quality huggingface dataset:
名校

名校，出名嘅學校，大眾心儀嘅學校。學校名唔名，都係出於約定俗成，並無乜野特定準則。有啲人會同學校排名，無有唔同準則。
學校亦可以再細分，大學、中學、小學，甚至幼稚園，都可以有名校。幼稚園睇係咪升到好小學。小學睇，係咪升到好中學。中學睇，係咪升到好大學。大學畢業生，係社會有乜成就，大學學者，又有乜成就。都會成為名校因素。故此，人中意名校原因，不外乎更易名成利就，讀書有好成積，研究更有成果，出來做事更上一層樓。
大學學者如果得到重要獎項，如諾貝爾獎，咁亦會升價十倍。
啲人評審又可以揀啲準則，例如：
政府或當局發牌照認可
學校唔使賣廣告，都有唔少知名度
學校有好長嘅歷史
某校舊生嚮社會地位或貢獻顯赫
大學喺研究成就多
畢業生有大公司搶人
公開考試成績優異
有啲公司中意做依類排名，如英國泰晤士報，當中有大學聲譽排名。
名校一般各處各有。中學、小學、幼稚園名校，絕多數地方出名。大學名校就有地方出名，亦有世界出名。世界出名如牛津大學，劍橋大學，哈佛大學，麻省理工等等。
英文叫famous school。大學就叫famous university、famous college。

香港
香港中學名校，多數出於香港戰前就有嘅教會學校、政府學校，叫傳統名校。之不過，戰後都有好多優秀學校，學生喺公開試成積名列前矛，自然就成為名校之列。
名寄

名寄市（日文：名寄市／なよろし Nayoro shi）係日本北海道上川綜合振興局嘅一座城市，喺2023年12月31號人口有25,382人。名寄個名嚟自阿伊努話「ナイオ プトゥ」，解注入河川嘅地方，指座城喺天鹽川同名寄川嘅合流點。
名店坊

名店坊（Fashion Walk）係香港一座商場，喺銅鑼灣，由多座大廈嘅基座組成，包括記利佐治街、百德新街、加寧街、京士頓街、告士打道，1998年開張，發展商係恒隆地產。
吉氏

吉（粵拼：gat1）係唐人姓氏，喺《百家姓》裏頭排第190位。

名人
吉㔻
吉傑
呢篇吉氏係同姓氏有關嘅楔位文章，重未寫完嘅。麻煩你幫手充實佢。
吉水孝宏

吉水孝宏 ，係日本嘅一個男配音員。

配音作品一覽
呢個表唔完整，歡迎加料。
吉永昇偉

吉永昇偉（2000年4月18號—）係日本足球員，打前鋒位置，效力大宮松鼠。
吉滿大介

吉滿大介（1993年2月21號—）係日本足球員，司職守門員，效力山口雷法。
吉永大志

吉永大志（1996年10月14號—）係日本足球員，打中場位置，效力福島聯。
吉永一明

吉永一明（1968年3月17號—）係退役日本足球員，教練，執教過新潟天鵝。
吉水

吉水係中國江西吉安一個縣，總面積2510平方公里，人口50萬。
吉水法生

吉水法生（1946年8月21號—）係日本足球員，司職中場，曾經喺1970年爲日本足球代表隊出場4次，入咗1球。
凱科斯魯·沙普吉·索拉布吉

凱科斯魯·沙普吉·索拉布吉係一個英國鋼琴家、作曲家、樂評人、作家。
凱里

凱里係中國貴州黔東南下轄嘅一個縣級市，有1306平方公里咁大。
凱滙

凱滙（英文：Grand Central）係香港觀塘裕民坊一個發展項目，由信和集團、華人置業同市區重建局合作發展，門牌地址係協和街33號，主要由4棟住宅同商場「裕民坊」組成。住宅喺2021年入伙，分兩期發展，每期各2棟樓，總共有1999個單位。商場喺2021年4月2號開業，商場同公共設施總面積逾35萬平方呎，裕民坊商場內設有全香港首個室內冷氣巴士站、裕民市集、小販檔等。
維基同享有多媒體嘅嘢：Grand Central, Kwun Tong
凱薩爾旺楚克

凱薩爾旺楚克（1980年2月21號—）係而家嘅不丹國王，2006年12月14號登基，由佢阿爸辛格旺楚克主動讓位。
凱神星

凱神星（Victoria），即係小行星12，係太陽系小行星帶嘅一粒小行星，喺1850年9月13號發現。
凱里爆炸案

凱里爆炸案響2014年1月13號發生喺中華人民共和國貴州凱里龍場（中文：龙场镇 (凯里市)）一座偏僻山坡發生一單爆炸案，有15人死，8人傷。
3月6號，貴州公安宣布破案，指兩名楊姓犯罪嫌疑人計劃爆炸發生之後搶劫，兩人經已認罪。
凱美拉

凱美拉（Chimera），係希臘神話入面一隻識噴火嘅怪物，上半身似獅子，中間似山羊，下半身似蛇。
凱風快晴

凱風快晴（粵拼：hoi2 fung1 faai3 cing4；日文：凱風快晴(Gaifūkaisei)）係葛飾北齋畫嘅浮世繪『富嶽三十六景』全46圖其中1幅。佢同「神奈川沖浪裏」一齊為葛飾北齋嘅代表作，幾出名。

概要
『富嶽三十六景』係江戸時代後期嘅浮世繪畫家葛飾北齋描繪富士山嘅富士圖作品系列、天保2年（1831年）到天保4年（1833年）期間出版。對於呢張畫視點，無人知喺甲斐國定係駿河國。畫面顯示稱為「山下白雨」嘅景色，描畫咗富士山嘅正面，畫面下面有樹海，空中畫有捲積雲，富士山山頂剩低嘅雪溪。
「凱風」出自『詩經』，意思係南方吹嚟嘅暖風。
南海神廟站

南海神廟站（粵拼：naam4 hoi2 san4 miu2 zaam6；英文：Nanhai God Temple Station），規劃同施工時期嗌過廟頭站（粵拼：miu2 tau4 zaam6；Miaotou Station），係廣州地鐵13號綫嘅車站，2017年12月28號開放，位置喺黃埔區黃埔東路近廟頭西牌坊，電廠西路口（107國道嘅K2382+418標記位）。

樓層
呢個站一共有2層樓嘅地下區域，其中地下1樓係站廳，有票務設施，客務中心同商鋪；地下2樓係13號綫月台。雖然車站冇休息室，但廁所同母嬰室喺月台東邊。

站廳
南海神廟站嘅站廳收費區喺車站北邊，南邊係過街通道。收費區有好多部扶手電梯同樓梯、專用𨋢往返月台都得。

月台
呢個站有一個島式月台，喺黃埔東路近廟頭西牌坊嘅地底。

商舖同自助服務
呢個站冇商舖，但得臺自助服務。自助服務凈得部共享雨遮響度。
自助服務
共享雨遮

出入口
南海神廟站冚唪唥嘅出入口C2出入口C2出入口 D出入口D出入口
呢個站有2個出入口，分别係C2同D。

注意： 喺晚黑最後一班車開走之前嗰5分鐘之內， 係唔畀入閘坐車（包括埋買車飛）。

規劃
呢個站喺1997年嘅廣州地鐵規劃入面出現，嗰時嘅3號綫規劃經過呢度。喺2003年，雖然路線所經過地方保留咗，但路線名變成5號綫。隨後喺局部修改方案入面調轉咗兩條路線經過位，令路線經過所在地變成14號綫經過嘅地方，但嗰時未搞呢個站出嚟。2008年又將14號綫分拆成兩半，呢條路線輾轉成為13號綫一部分。後嚟徵求過市民意見，喺黃埔東路嘅廟頭東西兩牌坊之間加咗個廟頭站。原先1997年規劃嘅5號綫東延段直到2017年3月20號先至批准。

施工
2013年4月19號，工地正式圍蔽兼開始入場施工。後嚟就快開工嗰時，國務院宣佈咗南海神廟成為中華人民共和國第七批重點文物。後嚟施工方考慮到附近有間大廟，及廣州市考古研究所過嚟呢間廟搞考古研究嘅關係而做好施工期間要保護好文物。同年9月17號，黃埔區人民政府開咗濱江新城嘅設計同規劃方案大會，入面提出要將呢個站改名，結果俾廣州市民政局採納兼批准咗而改名做南海神廟站。隨後施工方轉咗工地到黃埔東路近電廠西路口嗰邊起連同13號綫走向都改埋，同年11月17號正式開始圍蔽，三日後亦將附近嘅大型街市拆咗。
2014年9月24號，車站開始復工。隨後施工一直好順利，直到2016年5月31號順利封頂。佢亦成為13號綫一期入面，黃埔區第一座封頂嘅車站。盾構方面，其中夏園⇄廟頭之間盾構隧道從2016年3月18號開挖，直到2016年11月14號先至雙綫貫通嗮。而廟頭⇄文園（而家嘅雙岡站）之間嘅14號盾構井兩邊盾構隧道從2015年3月26號開挖，直到2017年2月10號先至雙綫貫通嗮。
2017年12月19號朝早，13號綫首通段開通嘅新聞發佈會喺呢個站入面搞。

開通
2016年12月28號12:00，車站喺13號綫一期開通後亦正式開放。

文化裝飾
南海神廟站嘅站廳牆面裝飾
南海神廟站嘅站廳同月台部份玻璃裝飾
南海神廟站嘅柱上部份紅白漸變裝飾
呢個站係13號綫一期嘅唯一文化站，亦係2017年12月28號開通營運嗰四條新綫嘅其一帶有嶺南文化主體嘅車站。喺站廳同月台位整咗以南海神廟做主題嘅文化藝術牆，主要內容以大量嘅山水石嚟展現古代海上絲綢之路發祥地嘅歷史風貌。而柱面裝飾同1號綫部份帶大理石柱站點差唔多，但頭頂近天花板嗰邊劃出咗部分漸變。
南海農村商業銀行

（英文：Nanhai Rural Commercial Bank），簡稱南海農商銀行（NRC Bank），以前嗌南海區農村信用合作聯社（Nanhai Rural Credit Union），係中國廣東佛山一間以本土為主嚟搞銀行業務嘅金融機構，總部喺南海區桂城嘅南海大道北26號。
不過佢嘅銀行業務淨限畀佛山南海當地啲居民或村民搞業務。

史
佛山南海第一間農村信用社喺1952年成立，不過嗰時農村商業銀行重未成立。1996年，銀行信用社脫鉤改革，農村信用社脫離中國農業銀行託管成為一間獨立嘅金融機構之後都重未成立，直到2011年12月23號，由於中國銀監會批准聯社改制成股份有限公司，銀行改嗌「南海農村商業銀行」。
南海神廟

南海神廟（粵音：naam4 hoi2 san4 miu2），又叫波羅廟，係一間拜南海神嘅廟，喺廣州市黃埔區扶胥鎮，係隋開皇十四年起好嘅。
南涌

南涌（英文：Nam Chung）係香港新界北區一個地方，喺鹿頸嘅西面，即係沙頭角海西南岸嘅隔離，係香港著名嘅釣魚地點，另一方面，南涌係衛奕信徑嘅終點，亦係南涌郊遊徑嘅起點。
南涌有屏南石澗同屏嘉石澗兩大石澗，當中有唔同大細但又互通嘅壺穴，最大嘅壺穴直徑達1.5米。溪澗流下匯聚到南涌河，河水挾帶住沙泥漫流，形成咗泛濫平原。

原居民鄉村
南涌有楊屋、鄭屋、羅屋、李屋同張屋，係客家五姓氏嘅原居民，祖籍全部都係嘉應五華。山上嘅老農田村曾經係羅氏所居，後來喺20世紀初全村搬咗去南涌村嘅現址。以前南涌居民多數以耕田為生，後來轉往向外搵食，農田就荒棄咗，近年改做漁塘畀遊客消閒垂釣。
南海道

南海道係古代日本嘅一個地區，五畿七道嘅「七道」之一，主要喺四國，亦包括本州嘅紀伊國。
南海郡

南海郡係中國古郡名，秦朝開設，唐代廢除，郡治番禺縣，管轄範圍最大包括成個廣東同海南，同埋廣西東南部、福建南部。
而家「南海」呢個名輾轉由南海區繼承，只係廣東佛山一個市轄區。
南海電氣鐵道

南海電氣鐵道（日文：南海電気鉄道；假名：なんかいでんきてつどう），通稱南海，係日本一間鐵道公司。總公司喺大阪浪速區。
南海電氣鐵道主要營運範圍係近畿地方，2023年4月1號路線總長度153.5公里，總共有98個站。
唐建文

唐建文（英文：Tong Kin Man；1985年1月10號—）係一個香港足球員，而家效力緊香港超級聯賽球會傑志。
唐德街

唐德街（英文：Tong Tak Street）係香港新界將軍澳市中心嘅路，600米長，由唐明苑去到富康花園，兩邊建築多數係住宅同學校。
唐恬

唐恬（粵拼：tong4 tim4；簡化字：唐恬；英文：Tang Tian；1983年—），係中國大陸填詞人。

經歷
2017年3月，為黃雅莉專輯入面嘅4隻歌填詞。
唐明苑

唐明苑係香港嘅一個居者有其屋屋苑，喺新界將軍澳唐明街15號，一共有3座樓，1999年入伙。呢個屋苑喺居者有其屋第十九期甲開賣，嗰時嘅開賣價介乎港幣$862,600 - $1,577,300。

設施
唐明苑有3座，分別係A座唐輝閣、B座唐煌閣、C座唐富閣。每座有40層，每層16個單位。
屋苑有一個兒童遊樂場，一個花園仔，另外，A座地下係管理處，B座地下係香港小童群益會樂緻幼稚園，C座地下就係基督教香港信義會將軍澳幼稚園。屋苑亦都有一個停車場，車場天台同埋地下都有康樂設施。

事件
2017年6月3號，朝早9點59分，一名71歲姓范男子由唐輝閣高處墮下，瞓喺大廈同花槽中間空地重傷昏迷，送院後死亡。
2017年12月10號，下午5點15分，一名15歲姓王女學生由唐煌閣高處墮下，當場死亡。
2018年1月，警方喺唐明苑一個單位拉咗個約15歲嘅少年，懷疑係毒品嘅收貨人。
2019年9月26號晚11點幾，社會運動期間，一個女仔喺唐明苑附近連儂牆被警察推埋牆，擦傷手送院。
唐山翔自

唐山翔自（2002年9月21號—）係日本足球員，打前鋒位置，效力大阪飛腳。
國際廣播

國際廣播（英文：International Broadcasting）由某個程度來說始於第一次世界大戰期間，英國同德國嘅廣播台利用摩爾斯電碼廣播新聞公報。隨著德國海底電纜嘅切斷，位於瑙恩嘅無線電報企整咗德國全境唯一嘅長途通訊手段。
國際標準書號

（ISBN，英文全寫 international standard book number）係國際通用嘅出版物（唔計期刊）號碼。每一個 ISBN 衹會對應一本出版物。ISBN 嘅前身係「標準書號」（SBN）。好多網站都提供用 ISBN 來搵書嘅功能。
國際標準書號有 13 位同 10 位兩種，分別叫做 ISBN-13 同 ISBN-10。2007年之後嘅 ISBN 都係 13 位，而且頭三位一定係 978 或者 979。ISBN 結構上分成幾個小節，一般畀人睇嘅 ISBN，小節之都間用連接號或者空格隔開。以 ISBN-13 為例，除咗第一節固定嘅 978 或者 979 之外，接落來三節分別係國家語言或區位號碼、出版社號碼、出版物號碼，每節三位。最後一位係校驗碼。校驗碼係用來查錯。如果唔小心將一個有效嘅 ISBN 號碼其中一位打錯咗，得到嘅就唔會係一個有效嘅 ISBN 號碼。
以 ISBN-13 為例，校驗碼要令到個號碼符合下面條件，由左邊數起排喺雙數位置（即係第二、第四、第六個之類，唔使理小節之間嘅間隔）嘅數字全部加埋，再乘以3， 然後再將全部單數位置嘅數加上去，最後得到嘅數個位應該係0， 如果唔係就講明個 ISBN 號有問題。
ISBN-13 其實即係 EAN 條碼，所以 978 其實係一種國家編號，但係佢代表嘅係一個唔存在嘅國家，叫 ｢書國｣（Bookland）。
雖然 ISBN 結構上有分小節，但係條碼入面嘅只係純數字；喺圖書館用嘅機讀格式，記錄喺 020 號欄位嘅亦都只係純數字。
國際標準化組織

國際標準化組織（ISO）係負責制定全球通用嘅國際標準嘅非政府組織，1947年開張，總部喺瑞士日內瓦。
國際木球理事會

國際木球理事會（International Cricket Council，ICC）係個國際木球組織，1909年創辦，總部設響阿拉伯聯合酋長國杜拜，主辦嘅大型比賽包括木球世界盃。
國際最前線

國際最前線係香港有線新聞有限公司製作嘅一個新聞節目，係香港電視台首個專門報道國際新聞嘅節目。
新聞內容方面，第一節會報道國際新聞，突出係日國際新聞頭條，報道較其他時段詳細同深入，「新聞通識」環節主要由外電記者撰稿，主播喺幕前講解新聞背景資料，而第二節則會報道香港本地及焦點新聞。

場景
節目於荃灣有線新聞中心嘅直播室進行，背景為可顯示唔同畫面嘅巨型熒幕。
國際標準期刊號

國際標準期刊號（ISSN，英文全寫 international standard serial number）係國際通用嘅期刊號碼。每一個 ISSN 衹會對應一個系列嘅期刊。如果有唔同名嘅期刊一樣 ISSN，即係兩個名其實係同一個系列，只係中途唔知點解轉咗名。
國際數學人大會

國際數學人大會係國際數學聯盟主辦嘅大會，每四年搞一次。
Fields獎 得獎者名單，傳統上係開幕日揭曉。
國際文

國際文（Interlingua）係隻1951年發明嘅人造語言，大約1,500人用緊。佢嘅詞彙、文法、字詞屈折變化同好多印歐語系嘅語言（法文、西班牙文等等）好似。
國際手球聯合會

國際手球聯合會（英文：International Handball Federation）係手球、沙灘手球、輪椅手球和雪地手球嘅行政同管理機構。
占士法蘭高

占士法蘭高（James Franco，出生名James Edward Franco，1978年4月19號—）係美國一演員、電影製片同大學講師。佢憑《127小時》（2010年）提名奧斯卡金像獎最佳男主角。佢最出名嘅角色係喺《蜘蛛俠》、《菠蘿快車》、《再單身遊記》、《猿人爭霸戰：猩凶革命》、《星級末日》同埋《荷里活爛片王》。
占士屈臣

占士屈臣（粵拼：zim1 si6 wat1 san4，James Watson，1928年4月6號—）係美國生物學家，憑住發現DNA雙螺旋結構嘅成就，同拍檔威爾金斯一齊攞到1962年諾貝爾生理學或醫學獎。
占士格尼

占士格尼（James Cagney，出生名James Francis Cagney Jr.，1899年7月17號—1986年3月30號）係一位美國演員、舞蹈家。佢最令人記得嘅演出係電影《人民公敵》（1931年）、《一世之雄》（1938年）同埋《警匪喋血戰》（1949年）裏面嘅硬漢形象。
占士根

占士根（James Gunn，本名叫James Francis Gunn Jr.，1966年8月5號—），又譯做占士巾，係一名美國電影導演、演員、監製同編劇。
占士曼高

占士曼高（英文：James Mangold，1963年12月16號—）係個美國電影男導演同編劇。
吳澋滔

吳澋滔（Gouw Ian Iskandar，1997年4月9號—），係香港男童星，憑電影《父子》攞到香港電影金像獎「最佳男配角」同「最佳新演員」獎。佢係喺荷蘭出世嘅印尼華僑。
吳炫輝

吳炫輝（Ng Yuen-Fai，1974年—）係香港電影視覺特效師同導演，分別憑《鬼域》同《投名狀》兩次攞到香港電影金像獎最佳視覺效果獎。佢頭一套電影導演作品係2022年電影《明日戰記》。
吳漢章

吳漢章（英文：James Hong；1929年2月22號—）係美國華裔演員。佢喺美國明尼亞波利斯出世，1952年開始參演影視作品，亦有參與配音。晚年出名作品有2022年電影《奇異女俠玩救宇宙》做主角王秀蓮（楊紫瓊做）嘅阿爸「公公」。
吳漢良

吳漢良係香港親中派政治人物兼孔教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。
吳漢雄

吳漢雄喺11歲（1991年）到廣州開始學劍擊，之後去咗偉倫體校。1997年加入廣東省體工隊，1998年加入中國國家隊，成為國家隊嘅成員之一。喺2001年分別攞咗亞洲錦標同大運會嘅男子團體花劍冠軍、釜山亞運嘅季軍。2003年嘅花劍世界盃攞咗亞軍、世錦賽嘅季軍。2004年奧運會期間攞過一次銀牌。2006年嘅多哈亞運嘅團胞花劍決賽攞咗冠軍。2007年因個人原因，加上嗰時奧委會踢走咗花劍項目而宣佈退出國家隊。
吳潔梅

吳潔梅（英文：Florence Ng，1967年—）係香港女歌手。1980年代中香港有好多樂隊唱城市民歌一類歌曲，講當時社會狀況。1987年到1989年之間，吳潔梅同另外四個組成有基督教背景嘅赤道（equator），都係呢個時代嘅產物。雖然有基督教背景，樂隊唱嘅歌無乜濃厚宗教思味。赤道最為人記得歌，就係吳潔梅唱嘅《無言者》。之後樂隊解散，佢就轉作個人發展。不過，除咗響無綫電視出過《我愛大樹熊》呢道歌音樂片無耐，就無聲淡出。
吳澤林

吳澤林1998年11月28號—），中國男歌手、演員同主持人，2022年簽約湖南衛視。
基文迪

基文迪（Javier Clemente，1950年3月12號—）係西班牙足球員，1992年到1998年做過西班牙足球隊嘅教練。
基斯·古羅霍

基斯·古羅霍（英文：Chris Crawford；1950年6月1號—）係美國一遊戲設計師同作家，侯斯頓人。曾經設計過權力平衡同東方前線遊戲而出名。
基數

數學入面，一個集嘅基數（英文：cardinality）簡單嚟講就係個集入面嘅元素數量。例如空集嘅基數係0，嘅基數就係3咁樣。
基數效應

基數效應（英文：Base Effect）講緊喺同比口徑下，由於上一年度財務或經濟數據因某啲因素導致偏低或偏高，令嗰年數據出現高增長或大幅下降嘅情況。
基數詞

基數詞（英文：cardinal number）喺文法上係指用嚟數數量嘅字，例如一、二、三呀噉。
基文迪朗格勒

基文迪朗格勒（粵拼：gei1 man4 dik6 long5 gaak3 lak6，法文：Clément Lenglet，1995年6月17號—）係一個男足球員，佢嚟自法國，踢後衛，喺2013年正式出道。

葳蕤史
呢節要加長。
基斯·布朗

基斯·布朗（本名Christopher Maurice Brown；1989年5月5號—），係美國男歌手、詞曲作家、舞者同演員。根據《告示牌》，佢係其中一個最有影響力同成功嘅R&B歌手。
哪吒廟

哪吒廟係主要供奉哪吒嘅廟。

各地嘅哪吒廟
呢個表唔完整，歡迎加料。
哩每小時

哩每小時（mph或mi/h），又叫英里每小時，係速度單位，代表每個鐘頭行咗幾多哩。佢係英國同佢舊時屬地最常用嘅速度單位。
哪一天我們會飛

哪一天我們會飛（She Remembers, He Forgets）係香港電影，喺2015年11月5號公映，由楊千嬅、林海峰、游學修、蘇麗珊、吳肇軒主演，黃修平導演。
套戲嘅女演員蘇麗珊入圍金馬獎嘅「最佳新演員」。
至於游學修、蘇麗珊亦因為合作演出呢套電影，而傳出緋聞。
由黃淑蔓演唱嘅主題曲《差一點我們會飛》就攞到第35屆香港電影金像獎最佳原創電影歌曲。
哮喘

哮喘（粵拼：haau1 cyun2）係種慢性氣管炎，病發時會扯蝦、咳同好難唞氣。呢隻病嘅成因係由基因同環境一齊影響嘅。
哭了

《哭了》係由李泉填詞同作曲，Ricky Ho編曲，范曉萱演唱。呢隻歌收錄喺《Darling》專輯入面。

簡介
呢隻歌之後畀李泉翻唱過，並收錄喺《走鋼索的人》專輯入面。
台上台下

《台上台下》（英文：Stage 360 ）係香港電視娛樂製作嘅文化節目，2020年9月12號到11月28號逢禮拜六20:00-20:30喺ViuTV播出。每集節目會介紹唔同崗位嘅舞台表演工作者。

節目調動
2020年9月19號：由於直播《英格蘭超級聯賽：愛華頓 對 西布朗》，所以停播一次。
2020年10月24號：由於直播《英格蘭超級聯賽：韋斯咸 對 曼城》，所以停播一次。
台中港線

台中港線，又叫做台中臨港線，係臺灣鐵路管理局經營嘅鐵路貨運支線，1976年通車。
可風中學（嗇色園主辦）

可風中學（嗇色園主辦）（英文：Ho Fung College (Sponsored by Sik Sik Yuen)），通常簡寫做可風中學（英文：Ho Fung College），係香港嗇色園旗下一間資助文法中學，1974年創校，校址喺新界荃灣區上葵涌梨木樹和宜合道448號。可風中學係第一組別嘅男女校，教學語言用英文。
台北101/世貿站

台北101/世貿站係臺北捷運淡水信義線嘅一個車站。
可預測度

可預測度（粵拼：ho2 jyu6 caak1 dou6）係指一個系統有幾易預測。
一個人「可預測度有幾高」有異於信任：例如一個人之所以覺得對方可預測，可能係因為佢不溜都唔信賴對方，次次都預對方會做出自私嘅行為。
台中魚市場

台中魚市場位於臺中市南屯區環中路，係全臺灣第二大、中臺灣最大嘅魚類批發市場，每日漁貨交易額約新台幣700萬元、50噸。由臺中市政府同中華民國全國漁會共同持股嘅台中魚市場股份有限公司經營。
台伯河

台伯河係意大利一條河，起源自亞平寧山脈，最後流入第勒尼安海，長406公里。
台兒莊區

台兒莊區係中國山東棗莊一個市轄區，總面積539平方公里，人口30萬。
台北

臺北（粵拼：toi4 bak1），意思係「臺灣之北」，本來係指台灣北部地區，後來淨係用喺都市上嘅「臺北」。
一般嚟講，臺北呢個稱呼跟住時代轉變，而有唔同嘅包含範圍。20世紀初之前，臺北嘅聚落範圍只包含所謂嘅「三市街」──艋舺、大稻埕以及臺北城，即係家下嘅臺北舊城區；即使係1960年代所指嘅「臺北」，依然係狹義稱呼包括大安區，松山區，大同區，信義區，中正區，中山區同埋萬華區在內嘅臺北市舊市區。但係由於舊城區逐漸沒落，商業重心同埋市政核心東移，以及大量來自臺灣中南部嘅外來人口聚居喺周圍衛星市鎮，今日稱臺北嘅意義，有時泛指包含臺北市與臺北縣、基隆市在內嘅大臺北地區。不過就行政區劃嚟講，「臺北」通常係指臺北市。
臺北可以係指：
臺北市
新北市，即係以前嘅「臺北縣」
大臺北地區，包括臺北市同埋臺北縣
臺北都會區，包括臺北市、臺北縣、基隆市同埋桃園市
北臺灣，即臺灣北部地區，包括基隆市、新北市、臺北市、桃園市、新竹縣、新竹市、苗栗縣以及宜蘭縣。但更常用嘅名係北台灣或者北部；
臺北城，又叫臺北府城，清朝喺臺北建立嘅古城。
城南市

城南市（韓文：성남시／城南市 Seongnam si */?）係韓國京畿道中央嘅一個城市，位置喺韓國首都首爾嘅瑞草區、江南區同埋松坡區嘅南面，喺首爾隔離。
城南足球會

（韓文：성남 FC／城南FC Seongnam FC；英文：Seongnam FC），全名係城南市民職業足球會（韓文：성남 시민 프로축구단／城南市民Pro蹴球團 Seongnam Simin Peulochuggudan），原名嗌城南一和天馬（韓文：성남일화천마／城南一和天馬 Seongnamilhwacheonma；Seongnam Ilhwa Chunma），係南韓足協屬下嘅足球會，喺1989年成立，位置喺南韓京畿道城南市，主場係炭川綜合運動場。亦係經典K聯賽入面最成功嘅隊，曾經攞過7次K聯賽冠軍，並喺1995年同2010年做過亞洲冠軍。

史
其實呢間球會喺1989年成立，嗰時用咗漢城（今日嘅首爾）嘅東大門體育館（而家係東大門歷史文化公園）嚟做主場，重用咗「一和天馬」（韓文：일화천마）嘅名直到1995年攞咗第三個聯賽冠軍為止，由於主辦方喺1995年12月29號話要將三支漢城做主場嘅波隊搬出首都，結果球隊就搬到天安市，重改名做「天安一和天馬」。不過搬咗主場之後雖然喺1995年攞咗亞洲球會錦標（而家係亞洲冠軍盃）冠軍返嚟，但係1999年就聯賽包尾（嗰時嘅K聯賽冇升降級制度），結果波隊喺1999年12月27號搬到城南嗰邊重改埋名做「城南一和天馬」。改咗名之後佢攞咗2001——2003年嘅K聯賽（而家係經典K聯賽）冠軍。雖然係噉，但球會嘅創辦人成日唔搞足球，搞到好多人鬧。直到2014年11月29號，由於創辦人話放棄足球會，結果俾城南市政府收購而重組，重改名做而家嘅城南市民職業足球會。
2016年經典K聯賽，球會初期戰績排喺聯賽前五，同年9月12號簽咗金鶴范嚟執教，初期成績好地地，但季後賽後半段風雲突變，球會成績一度下滑。雖然幾經過努力請咗青年、少年隊教練嚟救返波隊成績，但到咗最後一輪同浦項製鐵嘅比賽踢完後，排行榜跌到倒數第二而參加升降級附加賽。隨後嘅升降級附加賽同江原FC對陣，雖然有先客後主嘅優勢，但最後作客0-0，主場1-1，因客場入波唔夠數而直接降級。

國外征戰
城南足球會喺亞冠方面，曾經喺2004年同2010年入過亞冠決賽，雖然喺2004年輸咗畀伊蒂哈德，但喺2010年搞掂咗索柏阿罕而攞咗冠軍，甚至喺嗰年嘅世俱盃攞埋第四。
大塚和征

大塚和征（1982年7月7號—）係日本足球員，司職中場，效力過福岡黃蜂，及長崎成功丸。
大塚周夫

大塚周夫 ，係日本嘅一個男配音員。

配音作品一覽
呢個表唔完整，歡迎加料。
大塚愛

大塚愛（1982年9月9號—），係日本女歌手同演員。
大塚智子

大塚智子 ，係日本嘅一個女藝人同埋配音員。
大塚剛央

大塚剛央 ，係日本嘅一個男配音員。

配音作品一覽
呢個表唔完整，歡迎加料。
大塚琴美

大塚琴美 ，係日本嘅一個女藝人同埋配音員。
名偵探柯南：迷宮的十字路

名偵探柯南：迷宮的十字路（日文：名探偵コナン 迷宮の十字路；英文：Detective Conan: Crossroad in the Ancient Capital）係名偵探柯南第七部劇場版，片長108分鐘，監督係兒玉兼嗣，編劇係古內一成，主題曲係由倉木麻衣唱嘅Time after time ～在落花紛飛的街道上～（日文：Time after time～花舞う街で～ ），響2003年4月19號上映，票房有32億。

故事大綱
分別響東京、大阪同京都都有殺人案發生，三個城市嘅刑警聯手查過之後，查到三單案都係由恐怖組織「源氏螢」有關。同一時間，毛利小五郎受到京都某間寺院嘅邀請，去個度破一宗響八年前發生嘅佛像畀人偷咗嘅案件，線索就係一幅有好多唔同野嘅畫。
而服部平次同遠山和葉又都因為殺人案而去京都查案，期間撞見柯南，所以就一齊聯手查案。佢地查到原來三單殺人案同佛像畀人偷咗嘅案件係有關聯，懷疑都係由「源氏螢」搞出嚟嘅，點知響調查期間平次畀一班唔知名嘅人打，和葉重畀個班人帶走。平次響救和葉期間，發現咗原來和葉就係自己嘅初戀！
而阿笠博士出咗一題關於武藏坊弁慶嘅初戀嘅問題，而吉田步美諗到嘅答案竟然同單案件有關係！
後嚟佢地繼續查落去，查到源氏螢嘅阿頭真名叫西條。而柯南、平次、和葉、阿笠博士同埋灰原哀響玉龍寺暗地裹部署好，就等西條同平次決戰，從而拉到佢。柯南食藥短暫變返做新一，但就畀齋藤嘅徙弟砍傷。之後平次爬上屋頂，用茶咗毒藥嘅劍砍中西條。最後，柯南向刑警同小五郎大聲救助成功，西條畀人拉咗。
名創教育

名創教育係一間以出版教科書為主嘅出版社，主要出版中、小學教材，喺香港名下有品牌新亞洲出版社同文達出版，係新加坡公司Times Publishing Group旗下。

業務
佢哋喺香港，新加坡仲有好多地方都有出版教科書。並且會同唔少其他公司合作。例如，喺新加坡，佢哋就有同新加坡報業控股合作推出關於培養讀報習慣嘅教材。

爭議
喺香港，環繞名創教育嘅爭議主要係關於佢哋嘅教科書內容。佢哋唔止一次被發現刪去一啲關於香港人應有人權嘅內容，但係對唱好北京同香港政府嘅內容就保留，甚至增加篇幅。

2017年2月被勒索軟件入侵
佢哋本身係新加坡教育部最大嘅網上學習服務供應商。喺2017年2月，佢哋嘅系統被勒索軟件入侵。最後佢哋被罰4萬新加坡元。

出版兒童繪本《誰贏了？ 》被指涉及種族歧視
喺2020年7月，佢哋喺新加坡出版嘅華文兒童繪本《誰贏了？ 》因疑似種族歧視被網民批評，最終名創教育要道歉並且回收嗰本書。

初中生活與社會及通識教科書過濾對政府負面描述
2020年8月，包括名創教育在內嘅一啲教科書出版社，被發現將一啲敏感內容過濾。其中名創教育出版嘅《探索生活與社會》被發現，刪去警察向示威者噴胡椒噴霧嘅漫畫，又將普選嘅意義由「提升市民對本地的認同」改為「提升市民對香港特區的認同」。教協副會長、通識科教師田方澤回應事件嘅時候就話，初中生思維已開始成熟，有足夠智力分析同埋討論具爭議嘅時事議題。佢指出，喺香港核心價值單元涉及集會自由，而警隊向示威者噴面等處理示威嘅手法限制集會自由，呢啲都係合理討論，刪除是刻意迴避事實。

公民與社會發展科教科書歌頌中共偏頗內容
2021年4月，名創教育被揭發佢哋出版嘅《新領域公民與社會發展》教科書，「香港社會的多元文化特徵」課題嘅內容單向同偏頗，追捧中國民族主義。書本入面嘅內容話，中國人慶祝聖誕對傳統造成衝擊，令西方國家軟實力喺中國不斷滲透同擴張，跨國企業侵蝕發展中國家嘅本土文化，又以「文化帝國主義」漫畫描繪迪士尼同麥當勞卡通人物著軍服侵略別國文化等。此外，對於中國近年經濟發展嘅成就，教科書內就大力吹捧，對於中國唔同社會問題，甚至係中港矛盾，香港人公民抗命嘅內容，本書就只係用咗好少篇幅提及。
學者葉蔭聰批評，就連喺中國內地，公開反對過西方節日嘅人都係少數，現代中國一直都有西方文化元素，共產黨、社會主義等概念亦源自西方。對於「文化帝國主義」漫畫，葉蔭聰就話呢個概念好複雜，但係肯定唔會有人揸住支槍要你消費佢文化，批評漫畫係將議題過度簡化，反而荷里活電影同本土電影生存空間等值得討論嘅議題就唔見佢哋討論，完全係配合官方議程而寫。
教育局回應話，公民與社會發展科嘅教科書需要送審，但係送審細節暫時未定好，而呢份教材亦未送審，出版社將教材用公民與社會發展科「課本」形式編印，好可能會搞到學校或者公眾誤會，對名創教育呢個做法深感遺憾。
名偵探柯南：銀翼的奇術師

名偵探柯南：銀翼的奇術師（日文：名探偵コナン 銀翼の奇術師，英文：Detective Conan: Magician of the Silver Sky）係名偵探柯南第八部劇場版，片長108分鐘，由山本泰一郎執導、古內一成編劇，主題曲係由愛內里菜唱嘅Dream×Dream，響2004年4月17號上映，票房有28億。

故仔大綱
有一日，毛利小五郎接到日本出名舞台劇演員牧樹里嘅委託，牧樹里話佢收到怪盜基德嘅信封，信嘅大概意思係基德要偷走牧樹里會響表演上面展出嘅藍寶石「命運的寶石」。柯南估到基德會扮做某個人入場去偷寶石，所以佢匿響一二角，睇實藍寶石。爾個時候，一個古怪人物出現。個嗰人就係工藤新一（基德扮嘅）！柯南好嬲，但又唔可以出聲，驚畀人發現自己身體因為食藥而變細爾回事，所以柯南睇實爾個假新一。就係差唔多完場嘅時候，柯南發覺假新一唔見咗，隨即追上去，但係畀佢走咗佬。
不過出人意表咁，「命運的寶石」竟然冇畀基德偷走。所以牧樹里為咗多謝小五郎，請佢去一齊北海道函館嘅別墅到度假，同行嘅重有牧樹里同一班演員。估唔到，原來基德係想響飛機上面落手偷走寶石！但係就響同一時間，牧樹里畀人殺咗，就連飛機駕駛員都因為受到影響而昏迷！
名勝

名勝係一地之中，出名嘅景物或者屋宇等，值得遊客遊覽。如果出名係笪地方，就叫勝地，風景就叫勝景。
名勝有符⌘，名名勝符。
名創優品

名創優品（MINISO，紐交所：MNSO，港交所：09896）係起源自中國大陸嘅生活用品舖，品牌刻意做到有日本風格，被指「山寨」無印良品同UNIQLO。
名偵探柯南：貝克街的亡靈

名偵探柯南：貝克街的亡靈（日文：名探偵コナン　ベイカーの亡霊）係名偵探柯南第六部劇場版，全長107分鐘，監督係兒玉兼嗣，編劇係野澤尚，主題曲係由B'z唱嘅《Everlasting》，響2002年4月20號上映，票房有34億。

口碑
爾套劇場版嘅票房響當年係全日本第一高，又都係柯南第一個超過一千萬人睇嘅劇場版，爾兩個紀錄重保持咗七年，直至到響2009年上映嘅第十三部劇場版《名偵探柯南：漆黑的追跡者》先至畀打破。響日本市民覺得最好睇嘅柯南二十三部劇場版排名入面排第一，畀叫做「柯南史上最好嘅傑作」，同名偵探柯南：瞳孔中的暗殺者雙第一。
奶路臣街

奶路臣街（Nelson Street）係香港旺角一條街，以18世紀後半葉至19世紀初嘅英國海軍白旗中將納爾遜而命名 。喺港鐵旺角站 E2 同 E1 出口，全長 240 米，東西走向。
奶癬

奶癬係種蘇蝦嘅病，因為啲奶黐喺皮膚罅道，搞到生癬。
奶素

奶素係食素嘅一個類型，相比起純素，蛋奶素會接受食奶，而避免食肉同蛋。印度教同佛教等宗教提倡嘅食素都接受食奶，所以唔少教徒都係奶素。
奶製品

奶製品（naai5 zai3 ban2，英文：Dairy product），係以奶做基本原料加工而成嘅食物。
牛油
煉奶
芝士
忌廉芝士
鮮忌廉
雪糕
淡奶
奶粉
奶泡特濃咖啡

奶泡特濃咖啡（意大利文：caffè macchiato），台灣譯做瑪奇朵，係特濃咖啡（espresso）嘅變種，沖完特濃咖啡之後，面頭加少少奶泡，睇落有少少似奶泡咖啡（cappuccino）。
奶茶聯盟

奶茶聯盟（粵拼：naai5 cha4 lyun4 mang4，英文：Milk Tea Alliance），係一個因中泰網絡罵戰而衍生出嚟嘅社交網路虛擬概念。呢個並唔係喺政治社會裏面具有實際功能嘅團體組織，主要指代2020年4月時泰國、臺灣、香港等幾個民間社交網路嘅友好聯盟，主要目標係互相聲援對方爭取民主、自由嘅社會運動。

背景
Weetaya喺Twitter轉發咗寫到武漢肺炎嘅一篇文，班粉紅就集中咁湧到社交平台挑起罵戰，上腦話係台獨言論，引起泰國、臺灣、香港等多地網民相繼加入，共同對峙擁護北京嘅粉紅陣營。雙方主要係透過memes，喺Twitter交鋒。混戰中雜合埋中國大陸同鄰國嘅陳年糾葛，好似部分東南亞民眾，就表達咗對中國大陸主導嘅湄公河水壩工程長久嘅不滿。有啲中國大陸網民就以侮辱泰王同埋NMSL （國語拼音「你媽死了」嘅縮寫）還擊。

名
開初未有過呢個名，後尾經發掘共通點時，發現幾個地方都係有各自獨特嘅奶茶習慣同文化（分別係臺灣嘅珍珠奶茶、香港嘅絲襪奶茶同泰國嘅泰式奶茶），從而民間開始有咗呢個稱呼。

各國嘅官方回應
中央通訊社響2020年8月18號翻譯路透社嘅報導中，台灣外交部發言人話台灣尊重奶茶聯盟對泰國政治情勢發展嘅評論同立場，但係台灣本身冇採取任何立場。而中國外交部發言人就話，支持香港或台灣獨立嘅民眾通常透過網路串通，呢啲唔係新鮮事，但佢哋嘅計謀絕對唔會成功。而泰國同香港政府就冇就「奶茶聯盟」嘅活動評論。
奶粉

奶粉係粉末狀嘅固體奶製品，由動物奶脫水、整乾而成，食之前用水開返成溶液就可以。奶為液體，多水，無咁易保存，奶粉就容易得多。脫水奶製品體積同重量都細好多，方便運輸，唔使雪藏，放嚮陰涼處就可以。
奶粉有好多隻營養成份，分別設計畀後生仔女、老人家、細路同蘇蝦仔。
畀啲蘇蝦仔食，叫嬰兒奶粉，專門做到容易畀孲仔腸胃消化，亦添一啲嬰兒所需嘅營養。
另外，奶粉又係其他食物嘅原材料，例如麥提莎、好立克咁。

製法
現今製法，首先啲奶，以巴斯德消毒法，殺死細菌。之後揮發一半水份，變成濃縮一倍嘅奶固體。奶固體撒入熱爐，水份即時揮發晒，淨低奶粉。
經過熱力，奶嘅性質會有所改變，就算溶喺水，同原本嘅奶都唔同。
墨西哥狼

墨西哥狼（學名：Canis lupus baileyi）係犬科犬屬嘅其中一個亞種。
墨西哥披索

墨西哥披索（Peso Mexicano）係墨西哥嘅法定貨幣，1863年開始用。
墨西哥時區

墨西哥時區係墨西哥用緊嘅時區。由2015年2月開始，墨西哥會用下面4個時區：
東南時區：金塔納羅奧州會用，等同北美東部時區。
中部時區：東部四分三地區會用，包埋墨西哥城，等同北美中部時區。
太平洋時區：南下加利福尼亞州、奇瓦瓦州、納亞里特州、錫那羅亞州同索諾拉州會用，等同北美山區時區。
西北時區：下加利福尼亞州會用，等同太平洋時區。
同時當地法律要求各個島用返地理位置所處嘅時區。

夏令時間
墨西哥目前一般係全年行標準時間，但係少數接近美國邊境嘅城市就跟美國轉夏令時間，同美加同步撥鐘。
2023年之前，墨西哥有分冬令時間（西班牙文：horario de invierno，即係標準時間）同夏令時間（西班牙文：horario de verano），但係撥鐘嘅日子一般同美加唔同，係四月嘅第一個星期日凌晨兩點撥快鐘轉夏令時間，十月最後一個星期日凌晨兩點撥慢鐘轉返標準時間；金塔納羅奧州同索諾拉州兩個州就 ｢唔參與夏令時間計劃｣，全年行標準時間；少數接近美國邊境嘅城市就跟美國撥鐘。
2022年10月26號，墨西哥上議院59票贊成，25票反對，12票棄權，通過除咗北面邊境之外，廢除夏令時間。
墨西哥夾餅

墨西哥夾餅（taco）係源自墨西哥嘅傳統餅食，用一塊墨西哥薄餅，面頭放肉類、蔬菜、芝士、莎莎醬，可以攤開或者對摺。
墨西哥州

墨西哥州係墨西哥嘅一個州，喺國土中部，首府托盧卡。
墨西哥城隊長籃球隊

墨西哥城隊長籃球隊（英文：Capitanes de Ciudad de México）係墨西哥墨西哥城嘅職業籃球球會，依家打緊NBA G聯賽。
夜班

《夜班》（英文：Night Shift，原本得英文名無中文名）係香港電視網絡拍嘅電視劇，由林文龍、林嘉華、湯怡、郭鋒、冼灝英、姜皓文、菁瑋、胡烱龍、江暉、林熹瞳、梁寶琪、麥子樂、陳詩慧、周子龍領銜主演，2013年9月開拍。呢套劇用夜更嘅香港警察衝鋒隊做主題。

故事大綱
一套全夜景拍攝嘅劇集，一切故事始於黑夜、終於黑夜。故事以幾位EU衝鋒隊隊員貫穿黑夜之中喺唔同夜班工作嘅人同事，佢哋遇上各式不可思議嘅危險同挑戰，喺黑夜當中面對無盡嘅誘惑，意志變得脆弱，自我防護同約束能力不堪一擊。夜，神秘、美麗，卻帶住危險。缺乏自律、自制，隨意跨越禁忌界線，後果堪虞。
夜總會

夜總會（Nightclub），俗名夜場，係成人娛樂場所，畀顧客工餘消費娛樂嘅會所，通常夜晚開，係可以食嘢、飲酒、聽歌、睇表演、跳舞嘅地方。不同嘅夜總會各有風格，例如西式夜總會、中式夜總會、日式夜總會等。桌上舞、真人表演、手指舞、神秘嘉賓、女賓免費、水著之夜都有好多創意花款。
夜蘭香

夜蘭香（粵拼：je6 laan4 hoeng1；學名：Telosma cordata），又叫夜來香（je6 loi4 hoeng1）、夜香（je6 hoeng1）、月見草（jyut6 gin3 cou2），係夾竹桃科夜來香屬嘅長年生藤狀纏繞草本植物或常綠灌木，原產南美。而家喺中國兩廣、雲閩臺地區同南美亞熱帶地區都可以搵到。
佢嘅花語係純潔嘅心、幸福、美好、獨立、反叛。

名
由於佢嘅花香而靚，晚黑時埐味重好香濃，所以叫「夜蘭香」。

樣
佢啲枝比較軟，有毛，入面有乳汁。葉係對生品種，樣似闊嘅蛋形、心形、橢圓形，長4～9.5cm，闊3～8cm，先端短漸尖，全緣，葉邊同葉脈都有毛。花係聚傘花序，生喺葉杈度，而且一次開10～20朵，最多可以開到卅朵；花冠係黃綠嘅橢圓品種，有清香，尤其喺夜晚重濃；花柱比較短，基部有5條棱。果樣似披針，長7.5cm，果皮比較厚兼冇毛。籽係闊嘅蛋形，長大概8mm，頂端有白嘅絹質毛響度。

用途
喺一啲地方，夜蘭香有俾人用嚟炒雞蛋。
植株可以做綠籬植物或庭院植物，佢嘅花同葉既可以畀人睇，又可以做藥，甚至可以做餸。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。

毒性
雖然夜蘭香有觀賞價值同好多用途，但佢啲花同葉會釋放嘅香氣帶有丁香生物鹼等毒素，長期放喺室內會引起頭暈、咳，甚至喘大氣、失眠。所以比較啱放喺室外或有通風嘅陽臺地方。
夜盲

夜盲（英文：Nyctalopia或Night Blindness），俗称發雞盲，係喺夜晚或者比較暗嘅環境入面對眼睇唔清楚嘢嘅病，可以分先天同後天，其中後天常見原因係缺乏維他命A。
夜行人生

《夜行人生》（粵拼：je6 hang4 jan4 sang1；英文：Live by Night）係一部2016年嘅美國犯罪電影，由賓艾佛力執導同編劇，改編Dennis Lehane（中文：丹尼斯·勒翰）嘅2012年英文同名小說《Live by Night（中文：夜行人生 (小說)）》。主演係賓艾佛力、艾麗芬寧、Brendan Gleeson、Chris Messina、Sienna Miller、素兒莎丹娜、基斯谷巴。

劇情
罪犯Joe Coughlin有別於佢拒絕合作嘅黑幫人物︰佢有正義感，但又唔受規矩同埋禁忌束縛。因此引嚟敵對勢力嘅猛烈追殺，Coughlin同佢同伴被迫逃離波士頓到佛羅里達州。復仇嘅滋味似乎比佢所經營嘅非法冧酒更吸引人，一場腥風血雨正喺度靜靜醞釀。
天地造化之如來佛誕

天地造化之如來佛誕，減筆寫做天地造化之如來佛𧩙、天地造化之如來佛旦，係天地造化之如來佛，嘅寶誕。寶誕響五月十六。
天地無用！

《天地無用！》（日文：てんちむよう）係日本動畫作品，1992年開始發表。
天地無用！係日本楔位文，重未完成，麻煩你幫手補充內容。
天地豪情

《天地豪情》（英文：Secret Of The Heart），係香港無綫電視一套電視劇，1998年喺翡翠台首播，長20集，由黃日華、羅嘉良、陳錦鴻、張家輝、郭藹明、周海媚、宣萱、蔡少芬主演。
天城字

梵文經典《梨俱吠陀》其中一段；梵文係古印度嘅經典語言，傳統上係用天城字嚟寫嘅。
天城字（粵拼：tin1 sing4 zi6），又叫天城字母、天城文、天城體，係喺印度同尼泊爾一帶廣受採用嘅一種文字，傳統上畀人用嚟寫梵文、印地話、馬拉提話、尼泊爾話等多種印度-雅利安語支嘅語言。

嗌法
睇埋：印度教
天城字呢種文字喺各語言入邊嘅名如下：
梵文：Devanāgarī（讀音 IPA：[deːʋɐˈnaːɡɐriː]）—
呢隻字詞用返天城字嚟寫會係 देवनागरी
呢隻字結合咗
deva（देव），意即神靈、天上嘅噉解；
nāgarī（नागरी），意即城市噉解；
—所以天城字可以話係 devanāgarī 嘅直接意譯。
中文：天城字
粵拼：tin1 sing4 zi6
標官：tiān chéng zì
英文：Devanagari

原理
内文：Abugida
天城字屬於 abugida 型嘅文字。

符號
睇埋：梵文
下面個表列出咗天城字當中嘅基本字符。
要留意返
傳統上天城字嘅設計係預攞嚟寫印度-雅利安語言（廣泛分佈喺南亞嗰頭）嘅，呢啲語言有唔少音素，係粵語等嘅漢語或者英文等嘅歐洲語言缺少嘅。下表啲羅馬化只係嘗試緊同每隻天城字符號，搵一個發音最似佢個音嘅羅馬字，並唔完美反映得到啲發音。用方括號 [ ] 括住咗嗰啲係國際音標，能夠更精確噉反映天城字符號嘅讀音。
有好多隻語言都有用開天城字嚟寫，每隻語言都梗會按自己嘅需要而對天城字作出一啲調整；情況就好似粵語、標準官話同客家話等多數漢語傳統上係用開漢字寫，但有可能出現粵字（專門攞嚟寫某一隻漢語嘅字）噉嘅嘢。

輔音
以下呢啲天城字符號，係用嚟寫輔音嘅。

元音
以下呢啲天城字符號，係用嚟寫元音嘅。
天地雄心

《天地雄心》係1997年由陳嘉上執導嘅香港科幻懸疑戲劇片，由劉德華、李嘉欣同黃秋生主演。呢部戲係受美國科幻電視劇《X檔案》嘅影響，拍攝咗一個有關末世神秘主義題材嘅科幻片。香港票房2373萬港幣，排喺當年華語片第五位。
天城町

天城町（日文：天城町／あまぎちょう Amagi chō */?）係日本鹿兒島縣大島郡嘅一個町。
太爺雞

太爺雞（粵拼：taai3 je4 gai1）係粵菜菜式，將茶燻雞同豉油雞嘅做法夾埋一齊，相傳係由清末一位退咗休嘅新會知縣（俗名「太爺」）喺廣州發明。
太田

太田係日本群馬縣一個特例市，人口22萬。
太田修介

太田修介（1996年2月23號—）係日本足球員，打前鋒位置，效力甲府風林。
太田吉彰

太田吉彰（1983年6月11號—）係日本足球員，司職中場，效力磐田山葉。
太源路

太源路（粵拼：taai3 jyun4 lou6）係中國廣東廣州嘅東西走向馬路，喺從化太平場。西邊從廣從南路開始，一直向東到廣州保錫利汽車公司大門口。

概要
全長553米，闊8米，1車道，不過好少有機動車出入。
太田一輝

太田一輝（1993年1月27號—）係日本足球員，司職中場，效力沼津青藍。
太田哲治

太田哲治 ，係日本嘅一個男配音員。

配音作品一覽
呢個表唔完整，歡迎加料。
太王四神記

《太王四神記》（韓文：태왕사신기）係韓國TSG製作公司（TSG Production Company LLC）製作、MBC電視台喺2007年9月10號到12月5號播嘅一套電視連續劇，用高句麗開國歷史嘅檀君朝鮮之前嘅傳說同高句麗第十九世君主談德嘅故仔做主題，由金鍾學執導，宋智娜編劇，日本著名作曲家久石讓做音樂監製。由裴勇俊擔任主角，另外有崔民秀、尹泰榮、文素利演出。
太田圭輔

太田圭輔（1981年7月23號—）係日本足球員，司職中場，效力過清水心跳，甲府風林，柏太陽神，千葉JEF聯，德島漩渦，及FC岐阜。
壁畫

壁畫（英文：Mural）係以繪製、雕塑或其他造型手法喺天然或人工牆壁上面畫嘅畫，具有裝飾同美化功能嘅一種環境藝術。

起源
遠古時代，原始嘅洞穴就有洞穴畫，人類為咗記錄同抒發與大自然鬥爭嘅場面同感情，或者係為咗祭祀，為咗裝飾，喺岩壁同洞穴裏面刻出簡單嘅人獸圖樣，最早距離至今已經有1萬多年。繪畫漑演變造就咗文字，最早嘅文字源於圖畫，隨住時間嘅推移，一啲記載事物嘅圖畫發展成咗寫起嚟較容易嘅圖畫式象形文字，逐漸形成咗唔同嘅分支同文字，代表有蘇美爾文字，古埃及文字同中國嘅甲骨文等象形文字，至今最早發現嘅刻劃符號距離而家8000多年。
壇蜜

壇蜜 ，係日本嘅一個女演員。

拍過嘅作品一覽
呢個表唔完整，歡迎加料。
壁報紙

壁報紙，紙一種，釘壁報用，大張紙尺寸全開，又或者半開，色紙平實無紋純色，賣得平啲。一般薄身，亦有啲稍稍厚身。可以釘上壁報板做底，亦可用來寫大字繪圖做海報之類，因此又叫海報紙。
壁屋監獄

壁屋監獄（英文：Pik Uk Prison）係香港懲教署轄下嘅一間低度設防監獄，位於新界西貢區清水灣道397號，1975年投入服務，收容男性成年初犯。
壁球場

典形壁球場。今下常見嘅玻璃後牆。
全玻璃牆。四面都睇到比賽。
玻璃壁球場搬到戶外睇。背後為埃及金字塔。
幾個場相連，看臺設喺後面。
壁球場，打壁球嘅場，因為要有四面牆，通常喺室內打。壁球場可當拍球場咁用。
直至二十世紀六十年代，壁球場通都只係四面白壁，觀眾喺後方一樓騎樓睇。到六十年代中，就見後牆改用玻璃， 後方更多觀眾可以睇。近世更加有單丁嘅表演壁球場，四面玻璃，四方都有觀眾，漸漸成為大賽壁球場主流。個場單丁一個，放喺戶內又得，戶外亦得，更之多地方可以揀，甚至大商場入便都可以。
一般大眾玩嘅壁球場，都會幾個相連，一個場接一個場咁。

尺寸
球場尺寸至初無特定，後尾有世界比賽，亦就有規定。一般而言分四種，單人場、雙人場、闊雙人場、美式硬球場。多數嘅場都講單人場。
單人場，地長九千七百五十毫米，闊六千四百毫米，底界四百八十毫米。雙人場闊過單人場，闊七千六百二十毫米。闊雙人場又闊過雙人場，闊八千四百二十毫米。美式就以呎吋計，長四十五呎，即一萬三千七百一十六毫米，闊二十五呎，即七六百二十毫米，底界十七吋，四百三十毫米。

用料
由於壁球場似一個盒，四面牆、地板、天花都有較多規定。牆身用石屎批盪或者玻璃，地板多用木地板，而木板又多數用淺色楓木。天花要夠高。天花要畀玩家睇得清球嘅動向，所以多數淺色。前牆同地板之間夾位，裝咗五金長板，喺底界綫以下，叫鐵皮。鐵皮曲得圓，向牆身地板凹。故此球撞落鐵皮有獨特嘅聲，判定有無出界。後牆有門，門會開喺正中。

綫
壁球場油綫，並無特限乜嘢色，只要求對比顯眼，四面牆嘅綫，要用同一隻色，地板嘅綫，要用同一隻色。然而多數會用紅色油綫咁。油綫闊五十毫米。
地板油綫，短綫，分前後場，後場有半場綫，分左右半場嘅。而發球格呈正方形，有兩個，喺短綫喺後場一邊，左右牆各有一個。
前牆油綫，有三條橫綫。上者，前場綫。中者，切綫。下者，底界綫。後牆若係石屎批盪牆，咁會有條橫綫做後牆綫，綫上會有響板。若果係玻璃，就唔會有綫。左右側牆，有側牆綫，由前牆綫斜落後牆綫。
壁屋懲教所

壁屋懲教所（英文：Pik Uk Correctional Institution）係香港懲教署轄下嘅一間高度設防懲教所，位於新界西貢清水灣道399號，1975年投入服務，收容男性年青還押犯人同定罪犯人。
壁細胞

壁細胞係胃部內分泌細胞，主要分秘胃酸同內因子。
壁報板

壁報板係一大塊板，通常用水松木做，畀人用撳釘、釘書釘或者膠紙貼啲紙上去。
好多學校都有壁報板，中小學班房嘅壁報板通常會將學生優秀嘅作品「貼堂」，而唔少大學嘅公共地方都有一塊叫「民主牆」嘅壁報板，畀學生自由貼意見上去。
壁宿

壁宿，來自敦煌莫高窟古卷星圖。
壁宿（Wall）係廿八宿之一，北方玄武七宿第七宿。
壁宿有星官6個，分別係壁、天廄、土公、霹靂、雲雨同埋鈇鑕。
壁球

壁球，係種用波拍打嘅球類運動，由拍球衍生而嚟，首先喺1830年代嘅英倫出現。兩位波友要輸流對住棟牆去打波。壁球嘅場地叫壁球場。
壁球後尾又有雙人賽，四人一齊喺場內打。人多咗，個場亦要闊啲。
2028年洛杉磯奧運會，壁球正式加入奧運項目大家庭。
和寧

和寧係大朝鮮國王朝開國君主李成桂阿爸李子春家族就仕嘅地方。
佢亦係14世紀嗰時韓國想用嘅國名，結果明太祖朱元璋建議韓國用「朝鮮」做國名。
和尚蟹

和尚蟹係一種小型嘅蟹，屬和尚蟹科。因為個樣好似波子，所以又叫做波子蟹。因為佢哋甲殼係圓形，所以佢哋係向前行而唔係打橫行。
佢哋主要分布喺太平洋一帶嘅沙灘或泥灘度。當水退嗰陣時，佢哋好鍾意聚埋喺同一個位置度，但係一知道有危險，就會一齊捐入去泥灘嘅蟹洞入面。除咗喺泥沙表面搵食之外，有時會藏身泥沙下面。微微咁露出雙螯去食表面沙土，過濾進食完之後嘅擬糞會堆積至地表上，呢種攝食方式就好似地鼠挖地道，所以叫做「隧道式攝食」。
由外觀分唔出雌性定係雄性，要打開腹蓋睇生殖器至知道。
台灣同香港分別搵到一種：
短指和尚蟹：Mictyris brevidactylus（台灣）
長腕和尚蟹：Mictyris longicarpus（香港）
和平主義

和平主義（英文：Pacifism），又叫反戰主義、非戰主義，係反對戰爭或者暴力嘅任何形式，追求和平同非暴力方式嘅一種主義。
和尚

和尚係指嗰啲男嘅佛家神職人員[未記出處或冇根據]，喺寺廟度做嘢，幫人做法事等等。
和布克賽爾

和布克賽爾係中國新疆伊犁塔城地區一個蒙古自治縣，人口5萬。
夾萬

夾萬，古時又叫甲萬或夾板，係一種保安設備，通常擺響屋企、舖頭、寫字樓呢類私家地方。夾萬會擺啲值錢嘢，例如寶石、貴金屬、現錢，又或者重要嘢，例如遺囑、屋契。

儲乜
睇埋：貴金屬同黃金投資
啲人好興用夾萬儲住投資用嘅貴金屬（例如黃金）。
用「夾萬儲起啲貴金屬」呢種做法，喺某啲情況下可能唔啱用：例如可能一位投資者住喺租返嚟嘅地方，包租方唔准佢鑲個夾萬喺牆或者地板上面；而且喺某啲地區，擺一個夾萬喺屋企可能會有天災相關嘅憂慮。
夾竹桃科

夾竹桃科（Apocynaceae），係龍膽目下面嘅一個科，下面有348個屬，譬如夾竹桃屬。
夾公仔機

夾公仔機（粵拼：gep6 gung1 zai2 gei1 / gaap6 gung1 zai2 gei1）係一種遊戲機，獎品擺嗮喺個透明箱入面，玩家入錢後，控制一個機械臂去夾啲獎品落去取物竉，就攞到獎品。

嗌法
夾公仔機日文（黑本式羅馬化）叫 kurēngēmu，慣例上會用片假名寫做クレーンゲーム，呢隻字詞借自英文 crane game—即係英文吊機遊戲噉解。
夾心餅

夾心餅，又叫夾心曲奇，係種餅乾，由兩塊薄嘅餅乾組成，中間夾住餡，大多數都係甜嘅，譬如忌廉、花生醬、果占。
夾硬執行代碼

夾硬執行代碼（英文：arbitrary code execution，ACE）係指「揀定一部機，再揀定一柞命令或者電腦碼，並且夾硬要部機執行嗰柞命令或者碼」。
黑客好多時都會用呢種做法嚟犯罪，簡單例子係夾硬叫受害者部機傳送一啲敏感嘅個人資料。
夾竹桃

（學名：Nerium oleander）係夾竹桃科夾竹桃屬嘅唯一種常綠喬木仔或灌木，原產地喺印度同伊朗，而家喺直布羅陀海峽以東到地中海，一直到中國嘅華南亞熱帶地區都可以搵到。

名
由於佢嘅葉好似竹，花好似桃花噉，所以「夾竹桃」嘅名係噉嚟。

適應環境
夾竹桃都好禁旱，重可以淨化環境。

淨化環境植物
夾竹桃之所以有「淨化環境植物」嘅稱號，係因為有科學家經過測試，將夾竹桃放喺比較大嘅SO2氣體污染環境入面，佢可以生得幾硬淨。佢重吸到粉塵同煙塵，有過濾空氣作用。

用途
夾竹桃可以俾人當成花咁睇，而植株可以整除蟲藥；亦啱喺工廠、礦山、公園、學校同庭院做樹木。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
夾竹桃嘅葉可以做藥，有強心利尿，祛痰定喘，鎮痛同去瘀嘅功效。

毒性
成樖嘢都有好毒嘅夾竹桃生物苷，可以殺死蛆蟲同孑孓，但人食咗佢會即刻中毒。
安在旭

安在旭（粵拼：on1 zoi6 juk1，韓文：안재욱，1971年10月30號—），係大韓民國嘅一個男演員。
安地列斯群島

安地列斯群島（英文：Antilles，法文：Antilles，西班牙文：Antillas）係加勒比海嘅群島，包括大安地列斯群島同細安地列斯群島。
安圭拉

安圭拉（英文：Anguilla）係英國海外領地，響加勒比群島北面，首府山谷市，通貨用東加勒比元。
安在達弥

安在達弥（1996年5月9號—）係日本足球員，打後衞位置，效力東京綠茵。
安在和樹

安在和樹（1994年8月7號—）係日本足球員，司職後衞，效力東京綠茵。
安在煥

安在煥（粵拼：on1 zoi6 wun6，韓文：안재환，1972年6月8號—2008年8月22號），係大韓民國嘅一個已故男演員。
嘜

嘜頭：trademark 嘅意思， 而家叫 logo。
嘜住：打波嘅動作，又叫人釘人。
豬嘜：話人又蠢有扽。
嘜 (杯)

嘜（音譯自英文Mug [mɐɡ] (幫手·個快勞)）係大柄嘅杯。
嘜係屋企常見嘅一種杯，一般用喺牛奶、咖啡、茶嘅熱飲。西方一尐國家有用嘜喺工作休息時用嚟飲湯。杯身一般係標準圓柱形或類圓柱形，杯身嘅一邊帶有手柄。手柄形狀通常係半圓。材質為通常係瓷、釉瓷、玻璃、不鏽鋼或塑料。一尐嘜由天然石整，賣得相對貴尐。
嘔

嘔係消化系統嘅病徵，即係食物由胃經過食道同口走返出嚟。成因包括腸胃炎、食物中毒、暈浪、食太多嘢、飲太多酒等。

過程
嘔嗰陣，小腸嘅蠕動加劇，加上腹肌同埋橫膈膜急劇收縮，腹腔嘅壓力上升，擠到個胃令到內容物經囗腔吐出。
嘎仔

嘎仔（粵拼：gaa4 zai2），或寫成㗎仔，呢個對日本人嘅稱呼，係出現響日軍侵華時期嘅，因為日本人好鍾意用「巴嘎」（日文：ばか)或「巴嘎呀路」（日文：ばかやろう)嚟鬧人。所以，粵語地區大多數老一輩嘅人就會嗌啲日本人做「嘎仔」。
嘎仔係日本楔位文，重未完成，麻煩你幫手補充內容。
呢篇嘎仔係關於族群嘅楔位文章，仲未完成嘅。麻煩你幫手補充佢嘅內容。
嘔吐藥

嘔吐藥，藥一類，食咗會嘔，亦可以打針。食依種藥，為咗嘔返之前食嘅嘢出來。有啲毒藥如老鼠藥都會加嘔吐藥。
古時用鹽水同芥辣水都係嘔吐藥。之不過用鹽要小心，量太多有害。硫酸銅都係。依家視有毒唔值得用。
雙氧水亦有嘔吐之用。
現代亦有吐根酊，不過依家少用。
英文叫做emetic。
同嘔吐藥相反，就係止嘔藥。